cyanic-selkie/wikianc huggingface dataset:
Andromeda (tähdistö)
Mytologia
Kreikkalaisen tarun mukaan kaunis Andromeda oli Kassiopeian ja Kefeuksen, kuningattaren ja kuninkaan, tytär joka piti uhrata merihirviölle (Cetus). Perseus kuitenkin tuli paikalle ja näytti merihirviölle Medusan päätä ja merihirviö muuttui kiveksi. Perseus vapautti kallioon kahlitun Andromedan ja sai hänet vaimokseen. Andromedan äiti sijoitettiin kostoksi taivaalle niin, että hän joutuisi roikkumaan osan päivästä ylösalaisin.
Mario Luis Bautista Maulión
Mario Luis Bautista Maulión (4. joulukuuta 1934 – 27. syyskuuta 2020 ) oli argentiinalainen roomalaiskatolinen arkkipiispa. Hänet vihittiin papiksi Rosarion hiippakuntaan 11. kesäkuuta 1960 ja nimitettiin sen vihkipiispaksi sekä Febianan titulaaripiispaksi 21. maaliskuuta 1986. Piispaksi vihkiminen seurasi 23. toukokuuta. Pääkonsekraattorina toimi Jorge Manuel López, jota avustivat Ubaldo Calabresi ja Desiderio Elso Collino Rosario oli 12. elokuuta 1963 korotettu arkkihiippakunnaksi.
Maulión sai 8. toukokuuta 1995 nimityksen San Nicolás de los Arroyosin hiippakunnan piispaksi sekä 29. huhtikuuta 2003 Paranán arkkihiippakunnan arkkipiispaksi, jona hän toimi, kunnes jäi eläkkeelle 4. marraskuuta 2010.
Émile Picard
Émile Picard (24. heinäkuuta 1856 Pariisi – 11. joulukuuta 1941 Pariisi) oli ranskalainen matemaatikko ja tieteen historioitsija. Picard oli sekä Ranskan tiedeakatemian että Ranskan akatemian jäsen.
Elämäkerta
Silkkitehtaanjohtajaisänsä kuolemasta ja Pariisin vuoden 1870 piirityksestä huolimatta Picard saattoi jatkaa opintojaan Napoléon-lyseossa. Hän pääsi toisena maineikkaaseen École polytechniqueen ja ensimmäisenä École normale supérieureen, ja opiskelupaikakseen hän valitsi jälkimmäisen. Sieltä hän valmistui 1877. Hän toimi assistenttina Pariisissa ja sitten Toulousessa ja pääsi yliopistonlehtoriksi vuonna 1881. Samana vuonna hän avioitui professorinsa Charles Hermiten tyttären Marien kanssa. He menettivät kolme viidestä lapsestaan ensimmäisen maailmansodan aikana.
Émile Picard sai pian mainetta matemaatikkojen keskuudessa ratkaisemalla vaikeiksi tunnustettuja teoreemoja. Näiden töittensä tähden hänet haluttiin valita Ranskan tiedeakatemian jäseneksi, mutta valintaa lykättiin vuoteen 1889, koska Picardia pidettiin liian nuorena.
Vuonna 1885 hänet valittiin Pariisin yliopiston luonnontieteellisen tiedekunnan professoriksi, ja hänestä tuli Joseph-Alfred Serret'n seuraaja differentiaalilaskennan professorina. Myöhemmin hänen oppituolikseen tuli analyysi ja algebra. Hän toimi vuosina 1894–1937 myös Pariisin École centrale des arts et manufacturen professorina, ja tässä tehtävässä hän toimi yli 10 000 insinöörin opettajana.
Bio-Dome – kuvulla kaaliin
Bio-Dome – kuvulla kaaliin on vuonna 1996 ensi-iltansa saanut komediaelokuva. Elokuvan pääosia esittävät Pauly Shore, Stephen Baldwin, William Atherton, Joey Lauren Adams, Rose McGowan ja Kylie Minogue. Elokuvan on ohjannut Jason Bloom. Elokuva ei menestynyt taloudellisesti, ja se voitti Razzie-palkinnon huonoimmasta miespääosasta.
Diplodocus
Tieteellinen nimi, joka tarkoittaa ”kaksoissauvaa”, tulee Diplodocuksen hännän alapinnan luista. Ne olivat T-kirjaimen muotoisia, eivätkä V-kirjaimen, kuten useimmilla dinosauruksilla.
Ulkonäkö ja koko
vasen|pienoiskuva|Diplodocus carnegii (vihreä) ja D. hallorum (oranssi) verrattuna ihmiseen. pienoiskuva|Taiteilijan näkemys Diplodocuksesta. Diplodocus oli suhteellisen hoikka ja kevyt, mutta erittäin pitkä: eläin painoi 10–15 tonnia, ja pituus saattoi olla 29 metriä, josta kaulan osuus oli 7 metriä. Sen kallo oli hevosmainen ja pieni verrattuna eläimen muuhun kokoon, noin 60 senttiä pitkä. Hampaat olivat tappimaiset, ja niitä oli vain suun etuosassa. Diplodocuksen hännänpään nikamat olivat surkastuneet, ja viimeinen kolmannes sen hyvin pitkästä hännästä oli erittäin ohut ja piiskamainen. Diplodocuksen selkä kallistui eteenpäin ja lonkat olivat olkapäitä korkeammalla, koska eturaajat olivat takaraajoja lyhyemmät. Yhdysvaltalainen paleontologi Steven Czerkas on päätellyt 1990-luvulla tehtyjen löytöjen pohjalta, että Diplocoduksen niskaa, selkää ja häntää pitkin on saattanut kulkea rivi luisia piikkejä.
Diplodocus hallorumia luultiin aluksi todella suureksi, 39–52 metriä pitkäksi, koska sen selkänikamat sijoitettiin väärin. Myöhemmin pituudeksi arvioitiin 33 metriä. Tästä tuli sen aiemman suvun nimi Seismosaurus: sen ajateltiin olevan maata järisyttävä.
Löydöt
pienoiskuva|Diplodocuksen luuranko Diplodocuksen fossiileja on löydetty Yhdysvaltojen länsiosista muun muassa Montanasta ja Kalliovuorilta. Ensimmäinen löytyi vuonna 1878, ja paleontologi Othniel Charles Marsh antoi lajille nimeksi Diplodocus longus. Fossiilit ovat yleisiä lukuun ottamatta kalloja, jotka usein puuttuvat muuten täydellisistä luurangoista. Järjestyksessä toinen löydetty laji, D. carnegii, on tunnettu yhdestätoista luurangon kopiostaan, jotka ovat esillä merkittävissä museoissa ympäri maailman. Ne on lahjoittanut yhdysvaltalainen liikemies Andrew Carnegie, joka vaikuttui luurangon koosta, kun se löydettiin 1900-luvun alussa. Carnegie oli hyvin kiinnostunut dinosauruksista, ja rahoitti 1800- ja 1900-lukujen vaihteessa aktiivisesti paleontologisia tutkimus- ja kaivaustöitä. Luurangot purettiin ja asetettiin oikeaan asentoon, kun 1980-luvulla ymmärrettiin, että sauropodit pitivät häntäänsä ilmassa.
Diplodocus hallorum tunnetaan tähän mennessä yhdestä tukirangasta, jonka löysivät aivan sattumalta neljä retkeilijää Yhdysvaltain New Mexicosta vuonna 1979. Paleontologi David D. Gillette tunnisti sen uudeksi lajiksi vuonna 1991 ja antoi sille nimeksi Seismosaurus halli. Nimeksi tuli myöhemmin Diplodocus hallorum.
Ravinto ja hampaat
Diplodocus käytti teräviä etuhampaitaan tarttuakseen kasveihin ja lehtiin ja repiäkseen niistä palasia. Se pystyi mahdollisesti kohottautumaan seisomaan takajalkojensa varaan syödessään lehtiä. Hampaiden kulumien perusteella Diplodocus söi sekä puiden latvustosta että aluskasvillisuuden seasta.
Miten se söi?
Osa tutkijoista uskoo, että eläin vain painoi puita alemmaksi syödäkseen ne lähellä maanpintaa, eikä voinut olla seisoma-asennossa pitkään. Toisin kuin aiemmin uskottiin, Diplodocus ja muut sauropodit pitivät häntäänsä koholla liikkuessaan, sillä maasta ei ole löydetty jälkiä hännän raahaamisesta. Tämän mahdollistivat Diplodocuksen pään takaosasta hännänpäähän asti kulkeneet suuret jänteet, jotka ylläpitivät pitkän hännän ja kaulan tasapainoa.
Miten se liikkui?
Kuin muut sauropodit, Diplodocus käveli neljällä jalalla. Diplocus oli norsun tapaan tukeva ja suuri ja molemmat eläimet ovat suuria ja tukevia olentoja, joten niiden kävelyliikkeen pitäisi olla samanlainen. Sen suuret jalat mahdollistivat Diplodocuksen liikkumisen arviolta 19-35 kilometriä tunnissa.
Vaasan Kiisto
Seuran piirissä toimii neljä jaostoa: lentopallojaosto, keilailujaosto, painonnostojaosto sekä kuntojaosto. Seuran hallinto ja toimisto sijaitsevat osoitteessa Vaasanpuistikko 17.
Seurassa panostetaan laadukkaaseen valmennukseen ja sen kehitykseen, ja tehtävään pn vuonna 2016 palkattu harrastekoordinaattori. Kiiston tavoitteena on kasvattaa harrastajamääriä kaikissa toiminmoissaan. Etenkin kuntopuolella painopiste on senioriliikunnassa ja sen kehittämisessä sekä uusien senioreiden saaminen liikunnan pariin. Senioriliikunnassa Kiisto on aloittanut yhteistyön Vaasalaisten eläkeläisyhdistyksien kanssa tarjoamalla heille liikuntapalveluita.
Lentopallojaosto
Kiistolla on pitkä historia lentopallon parissa aiempien vuosien liigajoukkueista aina juniorijoukkueisiin. Miesten lentopallojoukkue liigasarjoissa oli tauolla muutaman vuoden 2013 jälkeen. Naisten puolella Kiisto rakensi omaa joukkuetta omalla junioritoiminnalla 2010-luvulta lähtien, kun Vaasan Vasama lopetti lentopallotoiminnan ja tytöt siirtyivät pelaamaan Kiiston alaisuuteen. Tyttöjen puolella Vaasan Kiisto nousi N1-sarjaan kaudelle 2020-2021. Naiset pelaavat myös N2-sarjaa, joka toimii naisten puolella osana pelaajapolkua.
Miesten sarjoissa oli muutaman vuoden tauko omien junioreiden puuttuessa, mutta 2005 ja 2006 syntyneiden ikäryhmän ansiosta Kiisto sai taas kokoon oman joukkueen miesten 2 -sarjaan kaudelle 2022–2023.
Lentopallojaostossa ryhmiä on sekä pojille että tytöille, miehille ja naisille. Naisten edustusjoukkueen menestyksen ansiosta uusia tyttöjä on löytänyt lajin pariin. Kiistolla on poikien ja tyttöjen joukkueita lähes kaikissa ikäryhmissä ja lentopallokoulu 4–6-vuotiaille. Kiistolla on myös Naperolentis, joka perustettiin kaudelle 2020–2021 ja on 3–5-vuotiaille ja heidän vanhemmilleen suunnattu jumpparyhmä, jossa vanhemmat yhdessä lasten kanssa touhuavat erilaisilla radoilla. Naisille on tarjolla myös oma harrastejoukkue.
Miesten lentopallon historiaa
Vaasan Kiiston joukkue oli ylivoimainen kauden 2004 Lentopallon 1-sarjassa. Joukkue koki vain muutaman tappion ja eteni liigakarsintoihin. Karsinnoissa joukkue aloitti vahvasti, mutta hävisi ratkaisuottelun tiukasti Mutalan Riennolle. Joukkueen nousuhaaveet olivat menneet. Savonlinnan East Volley ajautui kuitenkin taloudellisiin vaikeuksiin ja joutui luopumaan liigapaikastaan. Näin ollen Kiisto sai lentopalloliitolta liigapaikan itselleen ja nousi historiallisesti SM-liigaan.
Ensimmäisellä kaudellaan SM-liigassa Kiisto joutui liigakarsintaan, josta se kuitenkin selvisi helposti. Joukkueessa pelasi tuolloin muun muassa brasilialainen Jefferson. Kaudella 2006 joukkue teki huippuhankinnat siirtomarkkinoilla ja hankki Sami Heikkiniemen ja brasilialaisen Rodrigon joukkueeseensa. Kausi oli Kiistolta onnistunut: se päättyi lopulta runkosarjan viidenteen sijaan ja yläjatkosarjan viidenteen sijaan. Kiisto putosi lopulta puolivälierissä.
Kolmannella kaudellaan joukkue selvitti jälleen tiensä liigan pudotuspeleihin, mutta putosi puolivälierissä suurjoukkue Pielaveden Sammolle. Joukkueessa pelasi muun muassa entinen Portugalin maajoukkuepassari Marcó. Kaudella 2008 joukkue oli suurissa talousvaikeuksissa, ja oli lähellä, ettei se jo luopunut liigapaikastaan ennen kauden alkua. Lopulta Kiisto jatkoi liigassa. Joukkue hankki riveihinsä kesken kauden Venezuelan maajoukkuehakkurin, Ismel Ramosin loukkaantuneen Jeffersonin tilalle. Kiisto joutui täpärästi liigakarsintoihin, joissa sen neljän vuoden liigaura katkesi joukkueen pudottua liigasta. Liigaan nousi Keski-Savon Pateri, ja paikkansa piti Valkeakosken Isku-Veikot.
Kauden 2008 jälkeen Kiisto laittoi toimintansa yhteen Laihian Lujan 1-sarjajoukkueen kanssa, ja ryhmässä jatkoivat molempien joukkueiden runkopelaajat. Tavoitteena olivat liigakarsinnat. Oikeuskäsittelyt saatiin päätökseen, ja ensimmäinen kausi 2008-2009 yhdistyneellä joukkueella sujui pelillisesti mallikkaasti. Tavoitteena ollut liigakarsintapaikka saavutettiin, ja liiganousukin oli todella lähellä. Myös taloudelliset tavoitteet saavutettiin.
Kauden 2009 alussa Kiisto r.y. palkkasi kehityspäälliköksi Katarina Järvisen. Kolmen vuoden tavoitteena oli nostaa Kiisto takaisin liigatasolle. Runkosarjan 2009-2010 lähestyessä loppuaan oli Kiisto jälleen taistelemassa liigakarsintapaikasta.
Vaasan Kiiston joukkue nojaa vahvasti Etelä-Pohjanmaalla syntyneisiin pelaajiin. Kaudell 2007–2008 joukkueessa pelasi peräti yhdeksän pelaajaa, jotka ovat syntyneet Etelä-Pohjanmaalla. Ainoat pelaajat Etelä-Pohjanmaan ulkopuolelta olivat ulkomaalaisvahvistukset Ismel Ramos ja Jefferson.
Vaasan Kiisto pelasi lentopallon mestaruusliigassa neljä kautta vuosina 2005–2008 ja tavoitteli paluuta sinne 2013.
Edustusjoukkue 2012-2013
Kakkosvalmentaja: Jussi Pikkumäki
Huoltaja:    Seppo Mäki-Valtari
Warren DeMartini
Warren Justin DeMartini (s. 10. huhtikuuta 1963 Chicago, Illinois, Yhdysvallat) on yhdysvaltalainen muusikko, joka tunnetaan parhaiten glam metal -yhtye Rattin kitaristina. Hänet tunnetaan lempinimellä ”Torch” (suom. ”soihtu”).
Rattiin liittyminen
DeMartini liittyi 19-vuotiaana yhtyeeseen nimeltä Ratt ystävänsä Jake E. Leen suosituksesta vuonna 1982. Lee oli soittanut yhtyeessä aiemmin, mutta oli saanut kutsun liittyä Ozzy Osbournen yhtyeeseen. DeMartini oli San Diegon alueen, jossa myös Ratt vaikutti, lahjakkaimpia nuoria kitaristeja.
Vaiheet yhtyeessä
Rattista tuli 1980-luvun suosituimpia glam metal -yhtyeitä, ja sen albumeita on myyty miljoonia kappaleita. DeMartini sai huomiota teknisesti lahjakkaana kitaristina. Hän oli myös kirjoittamassa yhtyeen suurimpia hittejä. Rattin suosio kääntyi laskuun 1990-luvulle tultaessa, ja yhtye hajosi alkuvuonna 1992. Se kasattiin uudelleen yhteen noin viisi vuotta myöhemmin, ja on säilynyt satunnaisista tauoista huolimatta pystyssä aina nykypäivään asti. DeMartini jäi pois yhtyeestä alkuvuonna 2018, eikä syytä ole kerrottu julkisuuteen.
Muut yhtyeet
DeMartini on Rattin lisäksi ollut mukana muun muassa Dokkenissa, Whitesnakessa ja hetken aikaa myös Diossa. Hän on julkaissut myös kaksi sooloteosta: EP-levyn Surf’s Up (1995) ja pitkäsoiton Crazy Enough to Sing to You (1996).
Automated Transfer Vehicle
thumb|250px|ATV-02 Johannes Keplerin kaaviokuva Automated Transfer Vehicle eli ATV on Euroopan avaruusjärjestön (ESA) miehittämätön avaruusalus, jolla voidaan kuljettaa kansainväliselle avaruusasemalle (ISS) ajoainetta, vettä, ilmaa, laitteita jne. ATV:n rakettimoottoreilla voidaan nostaa tarvittaessa ISS:n radankorkeutta.
ATV-projektin pääurakoitsija on EADS Astrium-yhtiö. Projektiin osallistuu kymmeniä yhtiöitä Belgiasta, Espanjasta, Hollannista, Italiasta, Norjasta, Ranskasta, Ruotsista, Saksasta, Sveitsistä ja Tanskasta. Lisäksi mukana on useita yhtiöitä Venäjältä ja Yhdysvalloista.
Propulsiomoduuli
ATV:n propulsiomoduulissa on 4 päämoottoria (490 newtonia per moottori) ja 28 pienempää moottoria (220 N per moottori) avaruusaluksen asennon säätelyyn.
Lennot
ESAn ilmoituksen mukaan ATV-ohjelman rahoitus on päättynyt ja uusia lentoja ei ole suunnitteilla.
Jules Verne
thumb|270px|Jules Verne lähestyy ISS:ää
Ensimmäinen ATV-alus nimettiin Jules Verneksi tieteiskirjailija Jules Vernen muistoksi. Aluksen laukaisua siirrettiin monta kertaa ennen kuin se viimein laukaistiin avaruuteen Ariane 5 -kantoraketilla 9. maaliskuuta 4.03 UTC 300 kilometrin kiertoradalle.
Alus kiersi avaruudessa noin kuukauden ennen telakoitumista ISS-asemaan. Osasyy oli prototyyppialuksella tehtävät testit ennen telakoitumista. Toinen odottelun syy oli sukkula Endeavour, jonka miehistön oli saatava työnsä ensin päätökseen. Sukkula laukaistiin matkaan 11. maaliskuuta Cape Kennedyn avaruuskeskuksesta. Kolmen viikon aikana tehtävien kiertoradan säätelyn jälkeen Verne seurasi asemaa noin viisi kilometriä aseman alapuolella ja 39 kilometriä jäljessä. Sukkulan lähdettyä Verne telakoitui suunnitellusti asemaan 3. huhtikuuta. Verneltä siirrettiin asemalle happea, polttoainetta, vettä ja muita tarvikkeita. Sitä käytettiin myös lisätilana. Lopuksi Verneen lastattiin kuutisen tonnia jätettä. Verne irrottautui asemasta syyskuun alussa. Se tuhoutui palattuaan ilmakehään syyskuun lopulla Tyynenmeren yläpuolella ja jäänteet putosivat Tyynenmeren eteläosaan.
Johannes Kepler
Toinen ATV-alus ATV-2 nimettiin Johannes Kepleriksi tähtitieteilijä Johannes Keplerin mukaan. Se laukaistiin 16. helmikuuta 2011 Ariane 5 -kantoraketilla ja telakoitui ISS-asemaan 24. helmikuuta 2011. Alus irtautui ISS:stä 20. kesäkuuta 2011 ja tuhoutui ilmakehässä päivää myöhemmin.
Albert Einstein
Neljäs ATV-alus ATV-4 nimettiin Albert Einsteiniksi saksalaissyntyisen fyysikon mukaan. Se laukaistiin 5. kesäkuuta 2013 ja telakoitui ISS:ään 15. kesäkuuta 2013. Alus irtautui ISS:stä 28. lokakuuta 2013 ja tuhoutui ilmakehässä 2. marraskuuta 2013.
ATV-4 on raskain avaruusalus mikä on laukaistu Arianne-5 kantoraketilla.
Muita rahtialuksia
ATV on rinnakkainen huoltoalus venäläisen Progress-aluksen kanssa, mutta omaa kolminkertaisen kuljetuskapasiteetin lähinnä Ariane 5-kantoraketin nostokyvyn ansiosta. Huoltolennon hinta on vastaavasti moninkertainen. ATV käyttää Progress-alusten avainteknologioita lähestymislennossa ja telakoitumisessa.
Japanin avaruusjärjestö (Japan Aerospace Exploration Agency, JAXA) on rakentanut aluksen, joka voidaan laukaista H-II -kantoraketilla. Sen nimi on HTV, H-II Transfer Vehicle. Sillä huolletaan Japanin avaruusasemamoduulia, Kibō (Japanese Experiment Module, JEM). JAXA laukaisi 10. syyskuuta 2009 kello 17:01 UTC Tanegashiman avaruuskeskuksesta H-IIB kantoraketilla ensimmäisen miehittämättömän rahtialuksensa ISS:lle, HTV-1:n.
Uudempia aluksia ovat Dragon ja Cygnus. SpaceX Dragonin ensimmäinen koelento avaruusasemalle suoritettiin toukokuussa 2012. Japanilaisen HTV-aluksen tavoin Dragon ohjataan telakointiporttiin aseman robottikäden avulla. Muista aluksista poiketen Dragon on suunniteltu palaamaan maan pinnalle. Aluksesta on myös miehitetty versio Dragon V2. Orbital ATK:n Cygnusin ensimmäinen lento ISS:lle oli 18. syyskuuta 2013.
Herakleen urotyöt
Herakleen urotyöt ovat joukko myöhemmän kerronnan yhdistämiä muinaisia tapahtumia, jotka kuvaavat Herakleen, muinaisen Kreikan tarusankareista suurimman, katumusharjoitusta. Alkuperäisen kahtatoista urotyötä kuvaavan runoelman luomisesta kreikkalaiset antavat kunnian sittemmin kadonneelle eepokselle, jonka kirjoitti Peisandros Rhodoslainen n. 600 eaa.
Herakleen urotöitä ei ole koottuna yhteen lähteeseen, vaan ne säilyivät katkelmina eri teoksissa, joista ne pystyttiin sittemmin kokoamaan yhteen. Ruck ja Stables väittävät, ettei olisi olemassa ainoastaan yhtä tapaa tulkita tehtäviä mutta kuusi niistä tapahtui Peloponnesoksella ja ne huipentuivat Olympoksen valtakauden alkamiseen. Kuusi muuta veivät sankarin kauemmaksi maailmalle, mutta jokaisessa tehtävässä toistui sama kuvio: Herakles lähetettiin tappamaan, kukistamaan tai pyydystämään Heran edustajalle Eurystheukselle taianomainen kasvi tai eläin. Kaikki valitut tapahtumapaikat olivat Heran tai "jumalattaren" aiempia mahtipaikkoja, mukaan luettuna manalan portti.
Antiikin kreikkalaisessa kuvataiteessa on nähtävillä kuuluisa kuvaus urotöistä Zeuksen temppelin metoopeissa Olympiassa noin vuodelta 450 eaa.; itse asiassa töiden lukumääräksi on voinut vakiintua kaksitoista, koska työt esitetään kahdessatoista eri metoopissa.
Kehyskertomus
Saatettuaan Alkmenen raskaaksi ja tämän nyt odottaessa Heraklesta Zeus julisti, että seuraava poika, joka syntyy Perseuksen sukuun, olisi nouseva kuninkaaksi. Heran kuultua tämän hän viivytti Alkmenen synnytystä kolmella kuukaudella ja antoi oman suosikkinsa Eurystheuksen syntyä ennen aikojaan seitsenkuisena. Kun Zeus ymmärsi, mitä oli tapahtunut, hän raivostui mutta piti yhä lupauksensa.
Ohimenevässä hulluuden puuskassa, jonka Hera oli saanut aikaan, Herakles murhasi oman perheensä. Ymmärrettyään tekonsa hän vetäytyy elämään yksin erämaassa, josta hänet myöhemmin löytää hänen serkkunsa Theseus. Theseus suostuttelee Herakleen lähtemään ja kysymään neuvoa Delfoin oraakkelilta. Oraakkeli kertoi, että sovitustyöksi Herakleen täytyy suorittaa kymmenen tehtävää, jotka kuningas Eurystheus – mies, joka oli vienyt hänen syntymäoikeutensa ja jota hän eniten vihasi – hänelle määrää.
Urotyöt
Tehtäviensä aikana Heraklesta seurasi usein miesseuralainen, joko Likymnios tai hänen serkkunsa Iolaos. Vaikka alkuperäinen aikomus olikin suorittaa kymmenen tehtävää, tämä avustajan läsnäolo johti vielä kahteen ylimääräiseen. Eurystheus ei laskenut suoritetuiksi Hydraa, koska Iolaos auttoi häntä, eikä Augeiaan talleja, koska hän sai palkan työstänsä.
Urotöiden perinteinen järjestys:
Tapahtumapaikat
Suurin osa tapahtumapaikoista on Arkadian rajojen sisäpuolella tai kiinteässä yhteydessä sinne. Tämä osoittaa siten kertomusten mahdollisen alkuperän.
Kirjallisuudessa
Herkuleen urotyöt (engl. The Labours of Hercules, 1947) on Agatha Christien kirjoittama novellikokoelma, jossa mestarisalapoliisi Hercule Poirot kertoo 12 tapauksestaan, joilla hän aikoo päättää yksityisetsivän uransa ja jotka noudattavat enemmän tai vähemmän tarkasti alkuperäisiä Herakleen urotöitä.
Rybkin
Rybkin voi tarkoittaa seuraavia henkilöitä:
Tulliliitto
{{legend|#8B0000|Länsi-Afrikan talousyhteisö}} {{legend|#6495ED|Keski-Afrikan talousalue}} {{legend|#1E90FF|Itä-Afrikan yhteisö}} {{legend|#FF0000|Eteläisen Afrikan kehitysyhteisö}}]] Tulliliitto tai tulliunioni on valtioiden muodostama vapaakauppa-alue, jossa mailla on yhteinen ulkomaankauppapolitiikka ja yhteinen tariffipolitiikka. Tulliliittoon osallistuvat maat poistavat sopimuksella maiden väliset tullit ja ottavat käyttöön yhteisen ulkotullin mutta joissakin tapauksissa niillä on erilaisia ​​tuontikiintiöitä. Myös yhteinen kilpailupolitiikka helpottaa kilpailun puutetta
Tulliliiton perustamisen tavoite sisältää yleensä taloudellisen tehokkuuden lisäämisen ja poliittisten  siteiden vahvistamisen tulliliiton maiden välillä. Tulliliitto on taloudellisen integraation kolmas vaihe. Tulliliitto perustetaan kauppasopimusten kautta.
4chan
4chan on englanninkielinen, länsimaissa kenties tunnetuin chan-tyyppinen kuvafoorumi.
Historia
4chanin perusti Something Awful -foorumin käyttäjä Christopher Poole, joka tunnetaan nimimerkillä ”moot”. Sivusto on kerännyt animeharrastajien huomiota maailmanlaajuisesti ja se on kasvanut merkittävästi perustamisestaan. Kesäkuussa 2022 4chanin sijoitus liikennemääriä mittaavan Similarwebin listalla oli 764. Moot ilmoitti jättävänsä 4chanin johtajan tehtävät 21. tammikuuta 2015. Sivusto myytiin syyskuussa 2015 ja sen osti Hiroyuki Nishimura, 4chanin esikuvana toimineen 2channel-foorumin perustaja.
Keskustelu-, kuva- ja piirustusfoorumi
thumb|Sivuston perustaja Christopher Poole vuonna 2010. 4chan on keskustelu-, kuva- ja piirustusfoorumi. 4chanissa on 35 eri kuva-aiheista ”lautaa”, joiden aihepiirit vaihtelevat aina animesta pornografiaan.
Kanavista ylivoimaisesti suosituin on random (tunnetaan yleisesti myös nimellä /b/ kanavan tunnuskirjaimen mukaan), jolla on hyvin vähän sääntöjä: käyttäjät voivat lähettää sinne lähes mitä tahansa laillista materiaalia.
Aluksi 4chan koostui vain kahdesta ”laudasta” a:sta ja b:stä. Näiden lautojen verkko-osoitteet olivat (ja ovat yhä) muotoa ''4chan.org/ /. ''Lauta /a/ on oli (ja on yhä) tarkoitettu animelle, ja /b/ satunnaiselle animelle (Anime Random). Lautojen määrän kasvaessa /b/ muutettiin satunnaiseksi.
Laiton toiminta, kuten muiden sivujen häirintä (ns. ”invading”, mm. Habbo -virtuaalichatin tarkoituksellinen tukkiminen) on kielletty. Gawker.comin Nick Douglas on kuvaillut /b/:tä alueeksi, jossa ”käyttäjät yrittävät shokeerata, viihdyttää ja vaihtaa ilmaista pornoa keskenään”.
Palvelussa on kuvakanavien lisäksi 19 tekstipohjaista keskustelupalstaa.
Ace Combat Zero: The Belkan War
Ace combat zero: The Belkan war on lentopeli, joka kertoo vuonna 1995 käydystä kuvitteellisesta sodasta Belkan ja tämän naapurimaiden kanssa. Pelissä on valittavana 36 erilaista lentokonetta, joilla on kaikilla omat heikkoudet, vahvuudet, erikoisaseet ja muuta vastaavaa. Pelissä on useita kuuluisia lentokoneita kuten F-14 tomcat, F-15 eagle, F-16 fighting falcon, F-15 hornet, F-22 raptor, A-10 warthog, ja monia muita lentokoneita sekä kolme kuvitteellista lentokonetta. Helikoptereilla tai pommikoneilla ei voi lentää, mutta vihollisella Belkalla on niitä. Pelin päähahmo kuuluu Galm -nimiseen lentueeseen, jossa hänen ensimmäinen siipimies on Larry Foulke, eli "solowing Pixy". Pixy salaperäisesti hyökkää kahdennessatoistannessa tehtävässä pelin päähahmon Cipherin kimppuun ja sitten katoaa. Sen jälkeen Cipherin siipimies on ollut PJ (Patrick James), joka kuolee viimeisessä tehtävässä, kun Pixy tulee takaisin superlentokoneella (adfx-02) ja aloittaa taistelun Cipheriä vastaan.
Luotettava Todistus
Luotettava Todistus on vuonna 1998 perustettu kristillinen metalliyhtye Ylistarosta.
Historia
Vuosina 1998-2001 yhtye konsertoi varsin paljon mutta toimi kuitenkin lähinnä harrastepohjalta. Yhtye nauhoitti demonauhoja vuosittain mutta omaa tyylisuuntaa ei tahtonut löytyä. Mika Niemi lähti yhtyeestä loppuvuodesta 2001.
Toisella neljänneksellä 2002 yhtye soitti kokoonpanolla: Sami Nortunen kitara, Ville Karhu rummut, Mikko Korkiavuori kitara, Arvi Katila kitara ja Tero Kurkimäki basso. Yhtyeen musiikkityyli muuttui merkittävästi uuden kokoonpanon myötä.
Bändi nauhoitti syksyllä 2004 7 biisiä käsittävän demon, joka julkaistiin yhdessä ensimmäisen Maata näkyvissä -festareiden esiintymisen yhteydessä.
Vuonna 2005 ilmestyi yhtyeen EP Musta huone. Nauhoite sisälsi selvästi uuden tyylisuunnan nopeita ja monipuolisempia kappaleita.
2006 ilmestyi seuraava EP, joka sisälsi neljä uutta kappaletta. Tyylisuunta pysyi Mustan huoneen viitoittamalla tiellä.
EP julkaistiin taas Maata näkyvissä -festareilla. Keikka taltioitiin vuoden päästä ilmestyvälle bändin ensimmäiselle DVD/CD yhdistelmälle. DVD:n ja CD:n biisijärjestys oli ensimmäiset kahdeksan biisiä sama ja lisäksi CD sisälsi kaksi ennenjulkaisematonta kappaletta.
Bändi soitti tämän jälkeen lukuisia keikkoja. Erinäisten vaiheiden jälkeen Maata näkyvissä -festareilla 2008 yhtye ilmoitti jäsenten vaihdon, jolloin kaikki soittajat vaihtuivat. Vain Sami ja Tero jatkoivat bändissä. Alkuvuodesta 2010 myös Tero jätti bändin muiden kiireidensä vuoksi.
2010 vuoden alussa bändiin liittyi soolokitaristiksi Tomi Pulkkinen. Hieman myöhemmin Tuomas jättäytyi pois bändistä ja hänen tilanneen bassoa tuli soittamaan Mikko Männistö. Bändi julkaisi toukokuun lopulla promonauhoitteen ilmaiseen jakoon myspace-sivustolle.
Vuoden 2010 syksy meni tehdessä neljä keikkaa. Mikko pääsi hyvin bändiin sisään kehittäen ja luoden uusia bassokuvioita. 2010 vuoden viimeisen keikan jälkeen Jussi ilmoitti päätöksestään siirtyä sivuun rumpalin tontilta. Vanha rumpali Ville soitti muutamia keikkoja Jussin jälkeen. Uusi rumpali on haussa.
Vuonna 2013 Henri Nortunen liittyi bändiin rumpaliksi.
Musiikki
Yhtyeen musiikki on hyökkäävää ja lainailee aineksia useista metallimusiikin alalajeista. Etenkin thrash- -vaikutteet kuuluvat musiikissa vahvasti. Sanoitukset lähestyvät elämää kristityn näkökulmasta.
Pekka Leppänen
Pekka Leppänen -nimisiä henkilöitä ovat olleet:
Miklós Jancsó
Miklós Jancsó [miklo:š jantšo:] (29. syyskuuta 1921 Vác – 31. tammikuuta 2014 Budapest) oli unkarilainen elokuvaohjaaja.
Jancsó nosti 1960-luvulla unkarilaisen elokuvan kansainväliseen maineeseen. Hänen kaikki elokuvansa käsittelevät historiallisia aiheita: niiden tapahtumat sijoittuivat Unkarin ja Itävalta-Unkarin kapinavuosiin sekä ensimmäiseen ja toiseen maailmansotaan. Elokuvat sisältävät runsaasti kansatieteellistä kuvastoa.
Jancsón elokuvissa on runsaasti pitkiä, cinemascopena kuvattuja ottoja. Ne ovat niin pitkiä, että elokuva Punainen psalmi sisältää yhteensä vain 27 ottoa. Kamera seuraa etualalla käveleviä ihmisiä, zoomaa välillä pienen pieniin erikoislähikuviin ja vetäytyy sitten valtaviin laajakulmakuviin. Jancsón elokuvat muistetaankin erityisesti panoraamaotoista, joissa pienet ihmiset seisovat vasten avaraa unkarilaista pustaa – näkymää kutsutaan jancsólaiseksi maisemaksi. Jancsó vieraili Sodankylän elokuvajuhlilla vuonna 2002.
Jancsón ohjaamia elokuvia ovat muun muassa Miehet ilman toivoa (1966), Punaiset ja valkoiset (1967), Hiljaisuus ja huuto (1967), Punainen psalmi (1972) ja Ihmisten paheet (1976). Elokuvaohjaajana Jancsó oli avoimesti poliittinen, ja useisiin hänen teoksiinsa sisältyi edistyksen ja taantumuksen välinen taistelu.
Marko Haavisto & Poutahaukat (albumi)
Marko Haavisto & Poutahaukat on samannimisen yhtyeen esikoisalbumi, joka julkaistiin vuonna 1997.
Ghostscript
Ghostscript on PostScript, PDF, HP:n PCL ja Microsoftin XPS-tiedostoja käsittelevä ohjelmistopaketti.
Perustoimintoja on näiden tiedostojen rasterisointi (renderöinti) bittikarttakuviksi, jotka voidaan esittää näytöllä tai tulostaa kirjoittimelle. Ghostscript on osana useita PDF-katseluohjelmia ja osana Unixin tai Linuxin tulostusjärjestelmiä. Lisäksi Ghostscript osaa tuottaa PDF-tiedostoja tai muuntaa esim. PS-tiedostoja PDF:ksi.
Historia
Ghostscriptin kirjoittamisen aloitti alun perin L. Peter Deutsch GNU-projektille vuonna 1986. Ohjelma julkaistiin GPL-lisenssillä. Pian Deutsch huomasi useiden yhtiöiden levittävän Ghostscriptia ja hän perusti Aladdin Enterprises -yhtiön kehittämään ohjelmistoa. Aladdin julkaisi uusimman version ohjelmistosta nimellä Aladdin Ghostscript ja kaksi versiota vanhempi ohjelma julkaistiin GNU-lisensillä nimellä GNU Ghostscript. Ghostscript lakkasi 2004 olemasta virallisesti osa GNU-projektia. Aladdinin versiosta käytettiin myös nimeä AFPL Ghostscript sen lisenssin mukaan.
Vuonna 2013 ja versiosta Ghostscript 9.07 lähtien ohjelma on lisensoitu GNU Affero General Public Licensella.
Porsche Supercup Euroopan Grand Prix 2006
Porsche Supercup Euroopan Grand Prix 2006 oli Porsche Supercup -kauden 2006 kolmas osakilpailu, joka ajettiin 7. toukokuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.
Pekka Leppänen (valtiopäivämies)
Pekka Leppänen (1855 Kiihtelysvaara – 11. joulukuuta 1911 Joensuu ) oli suomalainen kauppias, maanviljelijä ja moninkertainen valtiopäivämies.
Leppänen kävi pari luokkaa lyseota, mutta joutui keskeyttämään koulun isänsä kuoltua. Hän ryhtyi maanviljelijäksi ja kauppiaaksi ja perusti meijerin, jonka omistajana hän toimi yli kymmenen vuotta. Leppäsellä oli useita luottamustoimia. Pääosin hänen toimestaan perustettiin 1900 Pohjois-Karjalan palovakuutusyhtiö, jonka johtajana hän toimi vuoteen 1907 asti. Joensuuhun muutettuaan hän toimi siellä kaupunginvaltuutettuna 1907–1908. Leppänen oli talonpoikaissäädyssä Ilomantsin tuomiokunnan edustaja valtiopäivillä 1882, 1885, 1888, 1891, 1894 ja Liperin tuomiokunnan edustaja valtiopäivillä 1899 ja 1900. Valtiopäivillä hän toimi sekä valitsijamiehenä että useassa eri valiokunnassa.
Dropped B
Dropped B on sama kitaraviritys kuin Dropped D ja Dropped C, mutta se on alennettu Dropped C:stä puolisävelaskeleella. Dropped B -vireessä kielten vire on järjestyksessä: H-F♯-H-E-G♯-C♯' tai H-G♭-H-E-A♭-D♭.
Virettä käyttää paljon esimerkiksi Slipknot ja the Chariot.
Längelmäki
Längelmäki (vuosien 1500–1510 aikaan nimi oli Längelmä ) on entinen Suomen kunta, jonka alue nykyään jakautuu Pirkanmaan maakuntaan kuuluvan Oriveden kaupungin ja Keski-Suomen maakuntaan kuuluvan Jämsän kaupungin kesken. Ennen kunnan lakkautusta Längelmäki oli osa Pirkanmaan maakuntaa, ja kunnassa oli hieman alle 1 700 asukasta, mikä teki siitä väkiluvultaan yhden Pirkanmaan pienimmistä kunnista. Längelmäen naapurikunnat olivat Juupajoki, Jämsä, Kuhmalahti, Kuhmoinen, Kuorevesi ja Orivesi.
Längelmäen vaakunan suunnitteli Ahti Hammar ja se vahvistettiin vuonna 1952.
Längelmäen entisessä keskustaajamassa Länkipohjassa toimii vuonna 1966 perustettu kuorma-autojen perävaunuja ja kuormakoreja valmistava Jyki-Group Oy, joka on alueen huomattavin teollinen työnantaja. Pienimuotoisempaa teollisuutta on paikkakunnalla edustanut kovasimien hionta. Längelmäen perinteinen pääelinkeino on ollut maa- ja metsätalous. Eräslahden kylässä toimii Suomen Lähetysseuran Päiväkummun kurssikeskus.
Liikenne
Längelmäen halki kulkevat Tampereen ja Jyväskylän välinen rautatie ja valtatie 9. Länkipohja sijaitsee suunnilleen Oriveden ja Jämsän puolivälissä ja sieltä on valtatietä pitkin matkaa Tampereelle 65 kilometriä, Jyväskylään 85 kilometriä sekä Jämsään ja Orivedelle kumpaankin runsaat 25 kilometriä. Rautatiellä ei enää nykyisin ole merkitystä Längelmäen sisäisten liikenneolojen kannalta. Lähimmät rautatien henkilöliikennepaikat sijaitsevat Orivedellä ja Jämsässä. Lähin lentokenttä on Tampere-Pirkkalan lentoasema.
Längelmäen halki kulkeneesta Oriveden ja Jämsän välisestä maantiestä, joka oli osa Vanhaa Laukaantietä, tuli vuonna 1938 Tampereen ja Jyväskylän välisen valtatie 9:n osa. Längelmäki pääsi linja-autoliikenteen piiriin tamperelaisen Väinö Paunun avattua Tampereen ja Jyväskylän välisen linjan vuonna 1929.
Junaliikenne Längelmäellä alkoi vuonna 1948, jolloin Oriveden ja Jämsänkosken välinen rataosa saatiin valmiiksi Orivedeltä Länkipohjaan saakka. Rautatien ansiosta, ja toisaalta kirkonkylän hankalan sijainnin vuoksi, Länkipohjasta tuli kunnan keskustaajama. Rataosalla sijaitsivat Längelmäen alueella Länkipohjan asema sekä Torkkelin, Talviaisten ja Hallin (alkujaan Eväjärven) seisakkeet. Rautatien merkitys kuitenkin väheni, kun valtatie 9 rakennettiin uudelleen vuosina 1958–1962 ja linja-autoliikenne vilkastui. Henkilöliikenne Oriveden ja Jämsänkosken välillä lopetettiin vuonna 1969. Vaikka rautatiestä muodostui Jämsän ja Jyväskylän välisen rataosan valmistuttua 1970-luvun lopulla oikoreitti Tampereelta Keski-Suomeen, henkilöliikennettä Längelmäen alueella sijainneilla liikennepaikoilla ei aloitettu uudelleen, vaan päin vastoin ne lakkautettiin 1980-luvun aikana. Torkkelissa, Talviaisissa ja Länkipohjassa on myöhemmin otettu käyttöön junien kohtaamispaikat.
Historia
Eri puolilta Längelmäkeä on saatu talteen hajalöytöinä muutamia kivikaudelta peräisin olevia esineitä. Esihistoriallisen ajan viimeisten vuosisatojen ajan seutu lienee kuitenkin ollut lähes asumaton. Alueen pysyvän asuttamisen on päätelty tapahtuneen Satakunnasta ja Hämeestä käsin molempien maakuntien eränkävijöiden kilpaillessa Längelmäen erämaista. Omana käräjäkuntanaan Längelmäki mainittiin jo vuonna 1565. Sen itäraja muodosti voimakkaan murrerajan: Längelmäen murre kuuluu suomen kielen länsimurteisiin, Kuhmoisten ja Jämsän murteet taas itämurteisiin.
Längelmäki muodostettiin Oriveden kappeliseurakunnaksi vuonna 1593, ja siitä tuli itsenäinen seurakunta vuonna 1640. Kuorevesi erosi Längelmäestä vuonna 1873. Längelmäen ensimmäinen kirkko sijaitsi Solalan kylässä, jossa on vieläkin Kivikirkonmäki. Toinen kirkko rakennettiin Kylänojalle Länkipohjan länsipuolelle, jonne pystytettiin vanhan kirkon muistokivi vuonna 1959. Nykyinen kirkko valmistui sijaintipaikasta käytyjen sitkeiden kiistojen jälkeen vuonna 1772.
Längelmäveden vesialueella tapahtuneet luonnonmullistukset – Kostianvirran syntyminen Pälkäneellä vuonna 1604 ja rakenteilla olleen Kaivannon kanavan sulun rikkoutuminen Kangasalla vuonna 1830 – tuntuivat Längelmäellä saakka, kun Längelmäveden pinta laski varsinkin jälkimmäisellä kerralla useita metrejä. Tämän ansiosta längelmäkeläiset maanviljelijät saivat järven rannoilta runsaasti lisää viljelysmaita.
Kansalaissodan aikana vuonna 1918 käydyssä Länkipohjan taistelussa kaatuivat Lapuan suojeluskunnan päällikkö Matti Laurila ja hänen poikansa, komppanianpäällikkö Ilmari Laurila. Heille pystytettiin muistopatsas vuonna 1921, ja Länkipohjan taistelun muistomerkki on vuodelta 1938.
Längelmäeltä kaatui talvi- ja jatkosodissa eniten miehiä suhteessa väkilukuun. Kunnasta lähti sotaan hieman yli 600 miestä, joista joka kolmas kaatui. Längelmäelle asutettiin jatkosodan jälkeen Kivennavan siirtoväkeä.
Längelmäellä toimi aikanaan Yhtyneet Paperitehtaat Oy:n omistama Haukilahden metsäopisto. Längelmäki oli 1960-luvulle saakka yksi Hämeen ja Pirkanmaan alkutuotantovaltaisimmista kunnista, vaikka peltojen osuus maa-alasta oli alle kymmenen prosenttia. Vuoden 1970 väestönlaskennan mukaan 53 prosenttia Längelmäen asukkaista sai toimeentulonsa maa- ja metsätaloudesta, 19 prosenttia teollisuudesta ja rakennustoiminnasta sekä 28 prosenttia palveluammateista. Pellavan viljely oli Längelmäellä aikoinaan varsin huomattavaa, mistä muistuttavat Längelmäen kunnanvaakunan kolme sinistä kukkaa.
Eräslahden kylässä sijaitsee vuonna 1991 pystytetty venäläisten sotavankien muistomerkki paikalla, johon haudattiin jatkosodan aikana 260 kuollutta sotavankia.
Längelmäen väkiluku laski tasaisesti toisen maailmansodan jälkeen. Vuoden 1959 alussa kunnassa oli 4 193 asukasta, vuoden 1971 alussa 3 229 asukasta , vuoden 1984 alussa 2 226 asukasta ja vuoden 1997 alussa 1 863 asukasta.
Ruokakulttuuri
Längelmäen pitäjäruoiksi nimettiin 1980-luvulla paistintähteistä keitetty höystökeitto sekä tikkutohlo, joka tarkoittaa siansivusta tehtyä tirripaistia, johon kastetaan tikun nenässä ruisleipäpaloja.
Kunnan lakkauttaminen
pienoiskuva|Längelmäen jako vuonna 2007. Längelmäki lakkautettiin ja sen alue jaettiin naapurikaupunkien Jämsän ja Oriveden kesken vuoden 2007 alussa. Jakaminen tapahtui sen mukaan, miten kuntalaiset olivat asioineet kummassakin kaupungissa. Kuntakeskus Länkipohja ja pääosa kunnan asukkaista liitettiin osaksi Jämsää, kirkko puolestaan siirtyi Oriveden puolelle ja siten Oriveden seurakunnan haltuun. Jämsään liitetyllä alueella asui 64 prosenttia ja Oriveteen liitetyillä alueilla 36 prosenttia kunnan asukkaista. Jämsään liitetyt osat tulivat kuulumaan Keski-Suomen maakuntaan, mutta Oriveteen liitetyt osat kunnasta jäivät osaksi Pirkanmaan maakuntaa.
Kylät
Ensimmäisessä Hämeen tai Ylä-Satakunnan maakirjassa, eli 1500-luvun alussa on mainittu seuraavat Längelmäen kylät: Leväslahti, Attila, Rämässalo, Uuhiniemi, Eräslahti, Talviaistaipale, Karvia eli Kylänoja, Tunkelo, Säkkiänsalo, Ristinoja, Hiukkaa (johon Länkipohja laskettiin kuuluvaksi vuonna 1558), Puharila, sekä Kangasalan hallintopitäjään kuuluneet Vilkkilä, Syväjärvi ja Pääskylä.
Längelmäkeen kuuluneet kylät jaettiin kuntaliitoksessa seuraavalla tavalla:
Antti Piimäsen suunnittelema ja rakentama Längelmäen puukirkko on vuodelta 1772. Piimänen oli kotoisin Eräsjärven kylästä.
Längelmäen etelärajalla sijaitsee vuonna 1956 perustettu Sinivuoren luonnonpuisto.
Duane Sutter
Duane Calvin Sutter (s. 16. maaliskuuta 1960 Viking, Alberta, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Duanen veljet Ron, Brent, Rich, Darryl ja Brian olivat myös jääkiekkoilijoita, jotka kaikki pelasivat urallaan NHL:ssä.
New York Islanders varasi Sutterin vuoden 1979 NHL:n varaustilaisuudessa ensimmäisellä kierroksella varausvuorolla 17. Ennen NHL-uraansa Sutter pelasi Lethbridge Broncosissa WHL:ssä, WCHL:ssä ja Red Deer Rustlersissa AJHL:ssä.
Sutter teki NHL-debyyttinsä kaudella 1979–1980 Islandersissa. Ensimmäisellä kaudellaan hän teki 56 ottelussa runkosarjassa tehopisteet 15+9=24. Sutter pelasi Islandersissa kaudet 1979–1987 ja voitti neljällä ensimmäisellä NHL-kaudellaan jokaisella Stanley Cupin. Duanen veli Brent Sutter pelasi samaan aikaan Islandersissä kausina 1980-1987.
Duane Sutter kaupattiin Chicago Blackhawksiin vuonna 1987. Sutter pelasi Chicagossa kolme kautta ennen kuin lopetti uransa kauden 1989–1990 jälkeen.
Peliuran jälkeen Sutter on toiminut Florida Panthersin valmennusryhmässä. Kausina 1996–1998 ja 2002–2003 hän oli apuvalmentajana ja kaudella 2002–2003 päävalmentajana.
Sutterin poika Brody on myös jääkiekkoilija, joka pelaa hyökkääjänä ja edustaa WHL:ssä pelaavaa Lethbridge Hurricanesia.
Lähteet
Harris • Potvin • Gillies • Price • McKendry • Bossy • Tambellini • D. Sutter • B. Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O'Marra • Okposo • Bailey
Borys Tarasjuk
pienoiskuva|Borys Tarasjuk (oikealla) ja [[Condoleezza Rice.]] Borys Ivanovytš Tarasjuk (, s. 1. tammikuuta 1949) oli Ukrainan ulkoministeri huhtikuusta 1998 vuoteen 2000 ja uudelleen 4. helmikuuta 2005 – 1. joulukuuta 2006.
Ukrainan ulkoministerin nimittää tasavallan presidentti ilman radan esitystä. Tarasjukia pidettiin Ukrainan länsi-integraation edistäjänä hallituksessa. 1. joulukuuta 2006 Verhovna Rada päätti erottaa Tarasjukin asemastaan. Presidentti Juštšenko ei hyväksynyt tätä ja väitti ministerin erottamisen olevan presidentin vastuulla. Hallitus esti Tarasjukia osallistumasta kokouksiinsa, jonka jälkeen Tarasjuk haastoi Alueiden puolueen edustajat oikeuteen huliganismista. Ševtšenkon piirinoikeus kumosi Verhovna Radan päätöksen, mutta parlamentin mukaan alioikeuden päätös ei voi muuttaa sen päätöksiä.
Tarasjukin jälkeen ulkoasiainministerinä jatkoi entinen talousministeri Arseni Jatsenjuk.
Elias Simojoki
Lauri Elias Simojoki (vuoteen 1926 Simelius, 28. tammikuuta 1899 Rautio, Keski-Pohjanmaa – 25. tammikuuta 1940 Koirinojanlahti, Laatokka, Impilahti) oli suomalainen kansallismielinen luterilainen pappi, Sinimustat-järjestön puheenjohtaja, Isänmaallisen kansanliikkeen kansanedustaja ja Akateemisen Karjala-Seuran perustajajäsen. Hän osallistui talvisotaan rykmentin pastorina JR39:ssä ja hänet on haudattu Kiuruveden sankarihautaan.
Darkness Descends
Darkness Descends on yhdysvaltalaisen metalliyhtye Dark Angelin julkaisema albumi vuodelta 1986. Albumia pidetään yleisesti ottaen thrash metal -klassikkona sen äärimmäisen nopean ja raskaan tyylin vuoksi.
Elias Simojoki
Perhe ja opinnot
Elias Simojoen vanhemmat olivat kappalainen, myöhemmin lääninrovasti Niilo Iisakki Simelius (1864–1925) ja Kristiina Sofia, o.s. Snellman (1861–1946). Äiti oli Juhani Ahon ikuistaman Hellmannin herran J. A. Snellmanin tytär. Simeliuksen perheeseen syntyi neljä lasta: Rakel 1894, Elias 1899, Miika 1901 sekä Arvi 1903. Elias Simojoki avioitui vuonna 1937 lastentarhanopettaja Anna-Liisa Kotivuoren kanssa. Heidän poikansa Lauri Aunus (s. 1939) oli Kuopiossa historian lehtorina.
Darkness Descends
Kappaleet
Uusintaversion bonuskappaleet
Elias Simojoki
Perhe ja opinnot
Elias Simojoki kävi koulunsa Oulussa ja valmistui ylioppilaaksi Oulun lyseosta 1919. Teologisen erotutkinnon hän sai valmiiksi Helsingin yliopistossa 1923. Papiksi hänet vihittiin samana vuonna.
Kansallista ja ulkomaista toimintaa
Elias Simojoki osallistui lyseolaisena luokkatoveriensa Kaarlo Hillilän ja Aaro Pakaslahden kanssa helmikuussa 1918 käytyihin Oulun taisteluihin. Simojoki oli ristiriitainen henkilö. Hän oli samaan aikaan huumorintajuinen ja pidetty Kiuruveden seurakunnan pappi, mutta myös kiihkeä aatteenmies, joka osallistui sekä Suomen sisällissotaan, Aunuksen retkeen, Karjalan vapaustaisteluun 1921 että suomalaisten vasemmistolaisten kyydityksiin. Inkerin, Vienan ja Aunuksen kansojen kohtalot 1920- ja 1930-luvun Neuvostoliitossa olivat hänen kirkossa pitämiensä rukousten toistuvana aiheena. Suur-Suomi oli hänen poliittisen toimintansa johtotähti. Simojoki syytti Mannerheimia tämän Vienan kansalle antaman lupauksen (ns. miekkavala) pettämisestä. Simojoki kirjoitti Mannerheimille:
Simojoki osallistui Viron äärioikeiston vapsien vallankaappausyritykseen Viron yksinvaltiasta Konstantin Pätsiä vastaan.
Tehtyjen kotietsintöjen yhteydessä tuli esille Simojoen Jaakko Virkkuselle 15. kesäkuuta 1935 kirjoittama kirje. Kirje koski Sinimusta-lehden saamaa painokannetta lehden herjattua Neuvostoliiton ulkoministeriä Maksim Litvinovia. Kirjeessä todettiin oikeusministeri Eric J. Serlachiuksesta:
Luottamustehtävät
Simojoki oli valajäsen n:o 1 1922 perustetussa Akateemisessa Karjala –seurassa (AKS). AKS:n varapuheenjohtajana hän oli 1922–1923, sihteerinä 1923–1924 sekä hallituksen jäsenenä 1934–1937 sekä neuvottelukunnan jäsenenä 1936–1940. Suomen Heimo –lehden toimitusneuvostoon hän kuului monia vuosia. Hän oli AKS:n Omakotisäätiön perustajia ja kuului sen hallitukseen 1937–1940.
Simojoki valittiin Pohjois-Savon läntisestä vaalipiiristä Isänmaallisen Kansanliikkeen (IKL) kansanedustajaksi 1933–1939. Hän kuului lakivaliokuntaan ja myöhemmin laki- ja talousvaliokuntaan. Äärioikeistolaisen nuorisojärjestön Sinimustat johtajana hän oli 1933–1936 sekä Mustapaita-järjestön perustaja ja päällikkö 1937–1940. Hän oli Sinimusta-lehden toimitusneuvoston jäsen 1933–1936 ja Luo Lippujen –lehden johtokunnan puheenjohtaja.
Vuoden 1933 eduskuntavaaleissa Simojoen henkilökohtainen äänimäärä, 3 415 ääntä, oli lähes puolet kokoomuksen ja IKL:n vaaliliiton Kuopion läänin läntisen vaalipiirin koko äänimäärästä. Simojokea suuremman henkilökohtaisen äänisaaliin, 5 303 ääntä, keräsi vain vaalipiirin vanha ääniharava, SDP:n Yrjö Räisänen (pakinoitsija Sasu Punanen). Kokoomuksen kansanedustajana toiminut Kyllikki Pohjala muisteli myöhemmin Simojoen olleen melko yksinäinen mies koko eduskuntakautensa ajan. Sylvi-Kyllikki Kilpi, joka toimi samaan aikaan SDP:n kansanedustajana, sanoi Simojoen poikenneen useimmista muista IKL:n kansanedustajista sikäli, että tämä suostui keskustelemaan myös vasemmistolaisten kanssa.
Sotilaallinen toiminta
Simojoki osallistui 1918 vapaussotaan Oulun I Vapaaehtoisen Rintamakomennuskunnan ja Kajaanin sissihiihtäjien mukana. Keväällä 1919 hän osallistui majuri von Hertzenin ryhmässä Aunuksen vapautustaisteluun. Karjalan retkellä 1921 hän oli mukana räjähdyskomennuskunnan jäsenenä. Asevelvollisuuden Simojoki suoritti Helsingissä 1924–1925. Sotilasarvoltaan hän oli korpraali.
Pappina
Papiksi valmistumisen jälkeen Elias Simojoki toimi Akateemisen Karjala-seuran sihteerinä 1923–1924. Ylimääräisenä pappina hän toimi Kiuruvedellä 1925–1926, Iisalmen maalaiskunnassa 1926–1927 sekä Kemin maalaiskunnassa 1928. Vuonna 1929 hänet valittiin Kiuruveden kappalaiseksi, jossa virassa hän oli kuolemaansa saakka. Kiuruveden yhteiskoulun uskonnon opettajana Simojoki myös toimi. Talvisodan syttyessä Simojoki ilmoittautui vapaaehtoisena rintamalle. Hän toimi JR39:ssä rykmentin pastorina. Simojoki kaatui Impilahden Konnunsaarella Koirinojan jäällä ollessaan lopettamassa haavoittunutta hevosta, joka makasi rintamalinjojen välissä. Hevosta ei ollut onnistuttu lopettamaan suomalaisten tai neuvostoliittolaisten joukkojen puolelta, jolloin Simojoki hiihti hevosen viereen, lopetti sen pistoolilla ja joutui neuvostoliittolaisten konekiväärin ampumaksi.
Kiuruveden aikoina Elias Simojoki liikkui moottoripyörällä pitäjällä. Monia legendaarisia tarinoita hänen ihmisrakkaudestaan liittyy Kiuruvedellä pappina oloon. Pulakautena hän pelasti monia pakkohuutokaupalta suorittamalla velan. Moni koti säästyi.
Elias Simojoen saarnatessa kirkko oli täynnä. Hänen puhetapansa oli nopea, saarnanuotillinen, aluksi hiljainen, mutta pian nouseva ja väliin itkuiseksi ohentuva.
Muuta
Tampereen vapaudenpatsaan ja Lahden sankaripatsaan mallina oli nuori Elias Simelius. Molemmat teokset ovat kuvanveistäjä Viktor Janssonin käsialaa. Patsaat valmistuivat samaan aikaan ja paljastettiin 1921. Elias Simojoen elämä oli aiheena vuonna 2018 ensi-iltansa saaneessa musikaalissa Sovinto, jonka Pekka Simojoki on kirjoittanut yhdessä Lasse Heikkilän kanssa. Pekka Simojoki on Elias Simojoen pikkuserkun poika.
Fysiologia
thumb|[[Leonardo da Vinci, Vitruviuksen mies, noin 1492.]] Fysiologia on biotieteiden ja lääketieteen osa-alue, joka tutkii eliöiden toimintaa ja toimintamekanismeja.